রন উইজলি
রোনাল্ড বিলিয়াস "রন" উইজলি (ইংরেজি: Ronald Bilius "Ron" Weasley) হল জে. কে. রাউলিংয়ের "হ্যারি পটার" উপন্যাস সিরিজের একটি কাল্পনিক চরিত্র। সে এই সিরিজের অন্যতম প্রধান চরিত্র। রনকে প্রথম দেখা যায় সিরিজের প্রথম অংশে হ্যারি পটার অ্যান্ড দ্য ফিলোসফার্স স্টোন (১৯৯৭) বইতে। হ্যারি পটার ও হারমায়োনি গ্রেঞ্জার এর বন্ধু হিসেবে। সে "উইজলি" নামে একটি পিউর ব্লাড পরিবারের সদস্য। হ্যারি ও হারমায়োনির মত সেও গ্রিফিন্ডর হাউজের সদস্য। ব্রিটিশ অভিনেতা রুপার্ট গ্রিন্ট হ্যারি পটার চলচ্চিত্রে রনের ভূমিকায় অভিনয় করেছে।